《杂兴十首 其八》
宋代·方一夔

先生高寄此林泉，懒拙方知此乐全。足屦两忘便不借，人琴俱隐付无弦。

云归书帙留残润，日上香盘袅细烟。勘破世纷无一事，又拈枯笔续前编。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。